Zoran Paprica
Zoran Paprica (Foča, BiH, 02. januar 1959 - Vršac, Srbija, 15. mart 2016) je legendarni fudbaler koji je igrao za poznate FK „Željezničar“, FK „Sutjeska“ i brojne klubove u inostranstvu.

Karijera 
Fudbalsku karijeru počeo je u fočanskoj „Sutjesci“. Bio je član najuspešnije generacije ovog kluba, koja je u sezoni 1979/80. osvojila prvo mesto u Regionalnoj ligi „Jug“, izborivši plasman u tadašnju Republičku ligu BiH, u kojoj je uspela da se zadrži jednu sezonu, što je bio najveći uspeh u klupskoj istoriji.

Početkom osamdesetih godina prošlog veka, za vreme trenera Ivice Osima, nosio je dres sarajevskog „Željezničara“, u tandemu sa bratom Radetom, reprezentativcem Jugoslavije, a oprobao se i u inostranstvu igrajući za klubove iz Grčke i sa Kipra.

Nastupao je i za trebinjski „Leotar“, „Radnički“ iz Goražda i „Bosnu“ iz Visokog.

Nakon fudbalske karijere, radio je kao trener u matičnom klubu iz Foče i u FK „Vršac“.

Zoran Paprica preminuo je u 57. godini.

Bosanskohercegovački fudbaleri
Jugoslavenski fudbaleri
Biografije, Foča